ai4bharat/Pralekha huggingface dataset:
पंतप्रधान कार्यालय
डॉ. राम मनोहर लोहिया लोहिया यांच्या जयंतीनिमित्त पंतप्रधानांनी वाहिली श्रद्धांजली
नवी दिल्ली 23 मार्च 2022
पंतप्रधान नरेंद्र मोदी यांनी डॉ. राम मनोहर लोहिया यांच्या जयंतीनिमित्त त्यांना श्रद्धांजली वाहिली आहे. या प्रसंगी डॉ. लोहिया यांनी लॉर्ड लिनलिथगो यांना लिहिलेले पत्र तसेच डॉ. लोहिया आणि त्यांचे पिता यांच्यातील पत्रव्यवहार याबद्दल इतिहासाच्या पानांतील काही रुचीपूर्ण माहिती सामायिक केली आहे.
ट्वीट संदेशांत पंतप्रधान म्हणाले;
“डॉ. राम मनोहर लोहिया यांच्या जयंतीनिमित्त त्यांचे पुण्यस्मरण करतो आहे. अनेक ऐतिहासिक घटनांचे ते प्रणेते होते तसेच त्यांनी आपल्या स्वातंत्र्य लढ्यामध्ये अत्यंत महत्त्वाची भूमिका निभावली. तत्वाचे राजकारण आणि बौद्धिक कौशल्य यासाठी त्यांना समाजात मोठा मान होता.”
“सर्वांसाठी इतिहासाच्या पानांतील काही रुचीपूर्ण माहिती... डॉ. लोहिया यांनी लॉर्ड लिनलिथगो यांना लिहिलेले पत्र तसेच डॉ. लोहिया आणि त्यांचे पिता यांच्यातील पत्रव्यवहार.”
संरक्षण मंत्रालय
संरक्षण दलाच्या प्रमुखांनी भारतीय लष्कराच्या उत्तर बंगालमधील लष्करी तळांना आणि त्रिशक्ती सेनेच्या  मुख्यालयाला दिली भेट
पायाभूत सुविधांच्या विकासाचा, युद्ध सज्जतेचा आणि दळणवळण  सज्जतेच्या प्रगतीचा घेतला आढावा
चीफ ऑफ डिफेन्स स्टाफ  जनरल अनिल चौहान यांनी 08 आणि 09 एप्रिल 2023 रोजी GOC, त्रिशक्ती कॉर्प्स सोबत उत्तर बंगालमधील हवाई दल स्टेशन आणि लष्करी तळांना भेट दिली. त्यांनी या भागातील पायाभूत सुविधांच्या विकासाचा, युद्ध सज्जतेचा आणि दळणवळण  सज्जतेच्या प्रगतीचा आढावा घेतला. चीफ ऑफ डिफेन्स स्टाफ यांनी दुर्गम भागात तैनात असलेल्या जवानांशी संवाद साधला आणि त्यांच्या उच्च मनोबलाचे आणि व्यावसायिकतेचे कौतुक केले.
जनरल अनिल चौहान यांनी सुकना येथील त्रिशक्ती सेनेच्या  मुख्यालयालाही भेट दिली, जिथे त्यांना सिक्कीममधील उत्तर सीमेवरील युद्ध सज्जतेबाबत  माहिती देण्यात आली. पूर्व सिक्कीममध्ये नुकत्याच झालेल्या हिमस्खलनासारख्या नैसर्गिक आपत्तींच्या वेळी स्थानिक प्रशासन आणि स्थानिक लोकसंख्येला मदत करण्यासाठी लष्करी संरक्षण सुनिश्चित केल्याबद्दल संरक्षण दल प्रमुखांनी त्यांचे कौतुक केले.
संरक्षण दल प्रमुखांनी सैन्यांना कठोर प्रशिक्षणावर लक्ष केंद्रित करण्यास आणि नेहमी जागरुक राहण्यास सांगितले. माहिती तंत्रज्ञानातील नवीनतम कल, नवनवीन सायबर धोके आणि त्यावरच्या प्रभावी उपायांसह सैनिकांनी स्वत:ला सज्ज ठेवले पाहिजे असे त्यांनी आवर्जून सांगितले.
पंतप्रधान कार्यालय
ऑस्ट्रेलियाच्या विरोधी पक्षनेत्यांनी पंतप्रधान नरेंद्र मोदी यांची घेतली भेट
ऑस्ट्रेलियाचे विरोधी पक्षनेते पीटर डटन यांनी 24 मे 2023 रोजी सिडनी येथे पंतप्रधान नरेंद्र मोदी यांची भेट घेतली.
भारत-ऑस्ट्रेलिया सर्वसमावेशक धोरणात्मक भागीदारीला मिळालेल्या भक्कम द्विपक्षीय समर्थनाची पंतप्रधानांनी प्रशंसा केली.
दोन्ही देशांमधील लोकांच्या परस्पर संबंधांबरोबरच द्विपक्षीय भागीदारीच्या विविध पैलूंवर चर्चा झाली. तसेच प्रादेशिक घडामोडींवरही यावेळी चर्चा झाली.
संरक्षण मंत्रालय
संरक्षण प्रदर्शन 2022 लांबणीवर
गुजरात मधील गांधीनगर येथे 10 मार्च ते 14 मार्च दरम्यान आयोजित करण्यात आलेले संरक्षण प्रदर्शन , सहभागी सदस्यांना येत असलेल्या वाहतूक विषयक समस्यांमुळे, पुढे ढकलण्यात आले आहे. नवीन तारखा योग्य वेळी जाहीर करण्यात येतील.
आयुष मंत्रालय
सर्वांगीण आरोग्याला चालना दिल्याबद्दल अखिल भारतीय आयुर्वेद संस्थेची परराष्ट्र व्यवहार मंत्री डॉ. एस जयशंकर यांच्याकडून प्रशंसा
नवी दिल्ली, 17 जून 2023
परराष्ट्र व्यवहार मंत्री डॉ. एस जयशंकर यांनी आज अखिल भारतीय आयुर्वेद संस्थेला भेट दिली. यावेळी लोकसभेचे खासदार रमेश बिधुरी, नवी दिल्लीतल्या बदरपूरचे आमदार रामवीर सिंग बिधुरी, आयुष मंत्रालयाचे विशेष सचिव प्रमोद कुमार पाठक, आयुष मंत्रालयाचे सल्लागार मनोज नेसारी उपस्थित होते.
या प्रसंगी बोलताना डॉ. एस जयशंकर यांनी, साथरोगाच्या सुरूवातीपासून प्रतिबंधात्मक उपायांकडे जागतिक स्तरावर झालेल्या बदलावर प्रकाश टाकला. “जागतिक आरोग्य संघटनेने  जागतिक स्तरावर निरोगीपणाच्या समग्र संकल्पनेला चालना देण्यासाठी पारंपारिक औषधांसाठी जागतिक केंद्र स्थापन करण्याची शिफारस केली आहे, असेही जयशंकर यांनी सांगितले. भारताने या जबाबदारीचे महत्त्व ओळखून गुजरातमध्ये जामनगर येथे ग्लोबल इन्स्टिट्यूट फॉर ट्रेडिशनल मेडिसिनची स्थापना करून या दिशेने ठोस पावले उचलली आहेत. आम्ही दिल्लीतील रहिवाशांना गेल्या 9 वर्षांचे साक्षीदार राहिलेल्या उल्लेखनीय परिवर्तनाची आठवण करून देऊ इच्छितो. या काळात ज्या अगणित जीवनांवर सकारात्मक परिणाम झाला आहे, त्याचा, ही संस्था एक जिवंत पुरावा आहे. 20 वर्षांहून अधिक काळ प्रतीक्षेत राहिल्यानंतर, हा प्रकल्प केवळ सुरूच झाला नाही तर दररोज हजारो लोकांना बरे करत आहे. पंतप्रधान नरेंद्र मोदी यांच्या दूरदर्शी नेतृत्वामुळेच आयुर्वेदाला सध्याचे महत्त्व प्राप्त झाले आहे."
अखिल भारतीय आयुर्वेद संस्थेच्या संचालक प्रा. डॉ. तनुजा नेसारी यांनी आपले मनोगत व्यक्त करताना सांगितले की आपण आयुर्वेदाचे एम्स  म्हणून संबोधतो, त्या अखिल भारतीय आयुर्वेद संस्थेचे उद्घाटन, 2017 मध्ये माननीय पंतप्रधानांच्या हस्ते करण्यात आले. आम्ही पुराव्यावर आधारित उपचार पद्धती चालवतो आणि आजपर्यंत 54 सामंजस्य करारांवर यशस्वीपणे स्वाक्षऱ्या केल्या आहेत. उष्मायन  केंद्राची स्थापना आणि 2022 साली जागतिक आरोग्य संघटनेच्या महासंचालकांच्या भेटीच्या वेळी आपल्या सर्व आदरणीय पाहुण्यांचे स्वागत करण्याची अमूल्य संधी दिल्याबद्दल, त्यांनी आयुष मंत्रालय आणि पंतप्रधान नरेंद्र मोदी जी यांचे आभार मानले.M.Pange/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
आरोग्य आणि कुटुंब कल्याण मंत्रालय
भारतातील कोविड-19 लसीकरणाने आतापर्यंत एकूण 42 कोटीपेक्षा अधिक व्यक्तींचे लसीकरण करत गाठला महत्वपूर्ण टप्पा
कोरोनामुक्तीचा दर वाढून 97.36% पर्यंत पोहोचला
गेल्या 24 तासांत 35,342 नवीन दैनंदिन रुग्णांची नोंद
भारतातील उपचाराधीन रुग्णसंख्या  सध्या एकूण रुग्णसंख्येच्या 1.30% इतकी
दैनंदिन पॉझिटिव्हिटी दर , सलग 32 दिवसांपासून 3% पेक्षा कमी
भारतात आतापर्यंत एकूण 42 कोटीपेक्षा अधिक व्यक्तींचे लसीकरण करत कोविड-19 लसीकरण मोहिमेने काल महत्वपूर्ण टप्पा गाठला असून ,आज सकाळी सात वाजेपर्यंतच्या प्राप्त झालेल्या अहवालानुसार, कोरोना प्रतिबंधक लसींच्या आतापर्यंत 51,94,364 सत्रांद्वारे एकूण 42,34,17,030 मात्रा, देण्यात आल्या आहेत. गेल्या चोवीस तासांत लसींच्या 54,76,423 मात्रा देण्यात आल्या.
याचे तपशील पुढीलप्रमाणे-
|
|
HCWs
|
|
1st Dose
|
|
1,02,80,416
|
|
2nd Dose
|
|
76,51,103
|
|
FLWs
|
|
1st Dose
|
|
1,78,34,482
|
|
2nd Dose
|
|
1,06,40,254
|
|
Age Group 18-44 years
|
|
1st Dose
|
|
13,33,04,056
|
|
2nd Dose
|
|
55,55,468
|
|
Age Group 45-59 years
|
|
1st Dose
|
|
9,95,79,752
|
|
2nd Dose
|
|
3,25,92,396
|
|
Over 60 years
|
|
1st Dose
|
|
7,29,46,445
|
|
2nd Dose
|
|
3,30,32,658
|
|
Total
|
|
42,34,17,030
दि. 21 जून 2021 पासून कोरोना प्रतिबंधक लसीकरणाच्या सार्वत्रिकीकरणाचा नवा टप्पा सुरु झाला आहे. देशभर लसीकरणाचा वेग व व्याप्ती वाढवण्यासाठी केंद्र सरकार कटिबद्ध आहे.
या महामारीच्या आरंभापासून विचार करता, बाधित रुग्णांपैकी 3,04,68,079 व्यक्ती आतापर्यंत कोरोनातून बऱ्या झाल्या आहेत आणि गेल्या चोवीस तासांत 38,740 रुग्ण कोविड-19 रोगापासून मुक्त झाले आहेत. कोरोनामुक्तीचा दर सातत्याने वाढत असून आता तो 97.36% पर्यंत पोहोचला आहे.
भारतात गेल्या 24 तासांत 35,342 नवीन कोरोनारुग्णांची नोंद झाली आहे.
गेल्या सलग सव्वीस  दिवसांपासून, दैनंदिन नवीन रुग्णसंख्या 50,000 पेक्षा कमी आहे. केंद्र सरकार आणि राज्ये/केंद्रशासित प्रदेशांनी समन्वयाने केलेल्या सातत्यपूर्ण प्रयत्नांचेच हे फलित आहे.
भारतातील उपचाराधीन रुग्णसंख्या आज 4,05,513 इतकी असून, सध्या तिचे प्रमाण एकूण रुग्णसंख्येच्या 1.30% इतके आहे.
कोविड चाचण्या करण्याच्या क्षमतेत देशभरात लक्षणीय वाढ झाल्याने गेल्या चोवीस तासांत देशात एकूण 16,68,561 चाचण्या करण्यात आल्या. भारतात आतापर्यंत एकूण 45.29 कोटीपेक्षा अधिक  चाचण्या करण्यात आल्या आहेत.
एकीकडे देशातील चाचण्या करण्याची क्षमता वाढवण्यात यश आले असून त्याचवेळी साप्ताहिक पॉझिटिव्हिटी दर सध्या 2.14% इतका आहे, तर दैनंदिन पॉझिटिव्हिटी दर 2.12% इतका आहे. गेल्या सलग 32 दिवसांपासून दैनंदिन पॉझिटिव्हिटी दर 3% पेक्षा कमी आहे, तर तो 5% पेक्षा कमी असण्याचा हा सलग 46 वा दिवस आहे.
कार्मिक, सार्वजनिक तक्रार आणि निवृत्ती वेतन मंत्रालय
कोरोना महामारी लक्षात घेता त्वरेने निवृत्तीवेतन वितरण करण्याच्या बँकांना सूचना – केंद्रीय मंत्री जितेंद्र सिंह
यामुळे ज्येष्ठ नागरिकांना सुलभ राहणीमान प्राप्त होण्यासाठी मदत होईल
नवी दिल्ली, 18 जून 2021
सध्याची कोरोना महामारी लक्षात घेता, जेष्ठ नागरिकांचे जीवनमान सुलभ होण्याच्या दृष्टीने महत्वाची सुधारणा करत, निवृत्तीवेतन त्वरेने वितरीत करण्याच्या सूचना बँकांना देण्यात आल्या आहेत. निवृत्तीवेतन धारकाचा मृत्यू झाल्यास त्याचा जोडीदार किंवा कुटुंबातल्या सदस्यांची , अनावश्यक तपशील आणि कागदपत्रे यासाठी गैरसोय होऊ नये आणि निवृत्तीवेतन लवकरात लवकर वितरीत करण्यात यावी अशा सूचना जारी करण्यात आल्या आहेत.
निवृत्ती वेतन आणि निवृत्तीवेतन धारक कल्याण विभागाने जारी केलेल्या परिपत्रकाबाबत डॉ जितेंद्र सिंह यांनी माहिती दिली. निवृत्तीवेतन धारकाचा मृत्यू झाल्यानंतर, त्या व्यक्तीचे निवृत्तीवेतन वितरीत करणाऱ्या बँकेने, त्यांच्या कुटुंबियांना, कौटुंबिक निवृत्तीवेतना साठी आवश्यक नसणारा तपशील आणि कागदपत्रे सादर करायला सांगितल्याची काही प्रकरणे विभागाच्या निदर्शनाला आणून देण्यात आल्याचे त्यांनी सांगितले. पंतप्रधान नरेंद्र मोदी यांच्या नेतृत्वाखालील सरकार, निवृत्तीवेतन धारकासह सर्वांचे जीवनमान सुलभ करण्यासाठी कटीबद्ध असल्याचे ते म्हणाले. म्हणूनच ज्येष्ठ नागरिकांची गैरसोय, विशेषतः कोरोना महामारीच्या काळात गैरसोय टाळण्यासाठी लक्ष पुरवण्यात येत आहे.
निवृत्तीवेतन वितरीत करणाऱ्या सर्व बँकांच्या प्रमुखांना पत्र पाठवण्यात आले असून मृत निवृत्तीवेतनधारकाच्या कुटुंबियांना कोणताही त्रास न देता, मृत्यूचा दाखला सादर केल्यानंतर कुटुंबियांना निवृत्तीवेतन जारी करावे तसेच निवृत्तीवेतनधारकाचे त्याच्या जोडीदारासमवेत संयुक्त खाते असल्यास केवळ पत्र किंवा अर्ज, कौटुंबिक निवृत्तीवेतन सुरु करण्यासाठी पुरेसा असल्याचे यात म्हटले आहे.मृत निवृत्तीवेतनधारकाचे त्याच्या जोडीदारासमवेत संयुक्त खाते नसल्यास दोन साक्षीदारांच्या स्वाक्षऱ्यासह फॉर्म-14, कौटुंबिक निवृत्तीवेतन सुरु करण्यासाठी वैध मानला जाईल.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 166
वाणिज्य आणि उदयोग मंत्रालय
ई कॉमर्स धोरणाबाबत कृती दलाचा अहवाल
(नवी दिल्ली, 2 जानेवारी 2019
ई-कॉमर्सबाबत देशाचे राष्ट्रीय धोरण तयार करण्यासाठी थिंक टँक अंतर्गत कृती दल निर्माण करण्यात आले. हे कृती दल नऊ उपगटात विभागण्यात आले. कृती दलाची पहिली बैठक 6 जुलै 2018 ला तर उपगटांची बैठक 20 ते 22 जून 2018 दरम्यान घेण्यात आली.
थिंक टँकची दुसरी बैठक 30 जुलै 2018 ला झाली. या संदर्भातल्या चर्चेनुसार वाणिज्य विभागाने देशातल्या ई कॉमर्सबाबत धोरणाचा मसुदा तयार केला.
ई कॉमर्स धोरण सरकारच्या विचाराधीन असून यासाठी कालमर्यादा निश्चित करण्यात आलेली नाही.
N.Sapre/N.Chitale/P.Kor
रसायन आणि खते मंत्रालय
2020-21 च्या पहिल्या दोन महिन्यांत PMBJK ची 100 कोटी रुपयांपेक्षा अधिक किमतीची दणदणीत विक्री, 2019-20 मध्ये याच काळात विक्री मूल्य सुमारे 40 कोटी इतके
मार्च ते मे 2020 या काळात जनौषधी केंद्रांमधून, परवडण्याजोग्या किमतीतील औषधांची सुमारे 144 कोटी रुपयांची विक्री
(PMBJK म्हणजेच प्रधानमंत्री भारतीय जनौषधी केंद्रांनी 2020-21 च्या पहिल्याच महिन्यात 100.40 कोटी रुपयांची दणदणीत विक्री करून दाखविण्यात यश मिळवले आहे. 2019-20 मध्ये याच काळात हा आकडा 44.60 कोटी रुपये इतका होता.
2020 च्या मार्च, एप्रिल आणि मे महिन्यांत या केंद्रांनी, परवडण्याजोग्या आणि दर्जेदार औषधांची अंदाजे 144 कोटी रुपयांची विक्री केली आहे. यामुळे कोरोनाच्या संकटकाळात नागरिकांची सुमारे 800 कोटी रुपयांची बचत झाली आहे.
"कोविड-19 साथरोगाच्या या कठीण काळात सर्वांना औषधे पूर्णपणे उपलब्ध करून देण्यासाठी आम्ही वचनबद्ध आहोत." अशी ग्वाही रसायन आणि उर्वरक मंत्री डी.व्ही.सदानंद गौडा यांनी दिली आहे. PMBJP म्हणजेच प्रधानमंत्री भारतीय जनौषधी परियोजना अमलात आणण्यात BPPI च्या महत्त्वपूर्ण भूमिकेबद्दल गौडा यांनी समाधान व्यक्त केले आहे.
गरीब एवं मध्यम वर्ग की महिलाओं के स्वास्थ्य को और बेहतर बनाने की दिशा में #JanAushadhi केंद्रों द्वारा ₹1 में एक #SuvidhaSanitary पैड बेचा गया। #Lockdown अवधि  में ₹1.20 करोड़ नैपकिन्स उपलब्ध कराए गए। @pmbjpbppi के सभी #CoronaWarriors को अभिनन्दन। pic.twitter.com/7hz15qKahk
— Mansukh Mandaviya  June 1, 2020
कोरोना साथरोगाच्या संकटसमयी, BPPI चे कर्मचारी, केंद्रांचे मालक, वितरक आणि अन्य भागीदार स्वतःहून पुढे आले आणि या रोगाशी लढण्यासाठी एकत्रित काम करण्याचा निर्णय त्यांनी घेतला. PMBJK ही केंद्रे सुरु असून, त्यांचे काम नियमितपणे पूर्ण करत आहेत. तसेच BPPI देखील आपल्या भागीदार व ग्राहकांसोबत ठामपणे उभी आहे.
PMBJK मध्ये अत्यावश्यक औषधांचा पुरवठा विना-अडथळा व अखंड सुरु ठेवण्यासाठी BPPI ने वचनबद्धता व्यक्त केली आहे. लॉकडाउन सुरु असूनही केंद्रांनी एप्रिलमध्ये एका महिन्यातील विक्रीचा उच्चांक गाठत 52 कोटी रुपयांची उलाढाल केली आहे. तर मार्च-2020 मध्ये 42 कोटी रुपयांची विक्री केली आहे. मास्क, सॅनिटायझर, हायड्रॉक्सीक्लोरोक्वीन, पॅरासिटामोल अशा सध्या अधिक मागणी असलेल्या औषधे व वस्तूंचा पुरेसा पुरवठा PMBJK केंद्रांमध्ये सांभाळला जात आहे. BPPI ने मार्च व एप्रिलमध्ये जवळपास 10 लाख मास्क आणि हायड्रॉक्सीक्लोरोक्वीन च्या 50 लाख गोळ्यांची विक्री केली आहे. बाजारातील सध्याची मागणी लक्षात घेत पुढच्या सहा महिन्यांचा पुरेसा साठा करण्यासाठी BPPI ने खरेदीसाठी मागणीही करून ठेवली आहे. तसेच मित्रराष्ट्रांना पुरविण्यासाठीही BPPI ने परराष्ट्र व्यवहार मंत्रालयाला या औषधांचा पुरवठा केला आहे.
लॉकडाउनच्या नियमांचे पालन करत देशाच्या 726 जिल्ह्यांमध्ये PMBJK ची 6300 पेक्षा अधिक केंद्रे सुरु आहेत. या केंद्रांमधील औषधविक्रेते आता 'आरोग्याशिपाई' म्हणून ओळखले जात असून सामाजिक अंतराच्या नियमांचे व्यवस्थित पालन करीत रुग्णांना व वृदधांना औषधांचा घरपोच पुरवठाही करत आहेत. समाजमाध्यमांद्वारेही BPPI कोरोनाविषयी जनजागृती करीत आहे. जनौषधी सुगम नावाचे मोबाईल ऍप लोकप्रिय होत चालले असून 4 लाखाहून अधिक जणांनी ते डाउनलोड करून घेतले आहे. अशाप्रकारे, कोरोनाविरुद्ध लढा देण्यात BPPI महत्त्वपूर्ण योगदान देत आहे.
M.Jaitly/J.Whaishmpayan/P.Kor
महिला आणि बालविकास मंत्रालय
समाजामधील मुलींचे महत्व अधोरेखित करण्यासाठी महिला आणि बालविकास मंत्रालयाने साजरा केला राष्ट्रीय बालिका दिवस
नवी दिल्ली, 24 जानेवारी 2023
महिला आणि बाल विकास मंत्रालयाने यंदाचा राष्ट्रीय बालिका दिवस जनभागीदारी मधून साजरा करण्याचे ठरवले आहे. राज्ये/केंद्रशासित प्रदेश आणि जिल्ह्यांनी 18 ते 24 जानेवारी 2023 या कालावधीत मुलींच्या सन्मानाचा भाग म्हणून विविध उपक्रम आयोजित करावेत, अशी विनंती करण्यात आली आहे. सोशल मीडिया प्लॅटफॉर्मवर या मोहिमेचा प्रचार करण्यासाठी हॅश टॅग आहे, हॅशटॅग.
मुलींचे महत्व आणि बालकांचे हक्क याबाबत सकारात्मक संदेश प्रसारित करण्यासाठी जिल्ह्यांद्वारे आयोजित करण्यात आलेले 5 दिवसांचे कार्यक्रम/उपक्रम, हे राष्ट्रीय बालिका दिनाच्या कार्यक्रमाचे वैशिष्ट्य आहे. राष्ट्रीय बालिका दिनानिमित्त शिक्षण, क्रीडा, सामाजिक कल्याण आणि समुदाय एकत्रीकरण या क्षेत्रात उल्लेखनीय काम करणाऱ्या स्थानिक पातळीवरील कार्यकर्त्यांचा सत्कार केला जाईल.
लिंग-आधारित गर्भ निवड रोखणे, बालिकांचे जगणे आणि संरक्षण सुनिश्चित करणे आणि मुलींचे शिक्षण सुलभ करणे, या उद्देशाने 2015 मध्ये भारत सरकारचा बेटी बचाओ बेटी पढाओ हा प्रमुख उपक्रम सुरू करण्यात आला. या योजनेने विविध मापदंडांच्या आधारावर प्रगती केली आहे आणि देशाची सदसद्विवेकबुद्धी जागी केली आहे.
समाजामधील मुलींचे महत्व अधोरेखित करण्यासाठी, महिला आणि बाल विकास मंत्रालय दर वर्षी 24 जानेवारी रोजी राष्ट्रीय बालिका दिन साजरा करते.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
रेल्वे मंत्रालय
रेल्वेच्या प्रतिक्षा यादीतील तिकीटांच्या निश्चितीकरणाची शक्यता वर्तवणारी यंत्रणा
नवी दिल्ली, 3 ऑगस्ट 2018
रेल्वेच्या प्रतिक्षा यादीतील तिकीटांच्या निश्चितीकरणाची शक्यता वर्तवणारी यंत्रणा विकसित करण्यात आले आहे. गेल्या दोन वर्षातील प्रतिक्षा याद्यांमधील प्रवाशांच्या तपशीलांच्या आधारे ही यंत्रणा विकसित केली आहे. 13 जून 2018 पासून रेल्वेच्या अधिकृत संकेतस्थळावर ही यंत्रणा उपलब्ध आहे. या यंत्रणेच्या माध्यमातून सर्वसामान्य वर्गातून प्रवास करु इच्छिणाऱ्या आणि प्रतिक्षा यादीत समाविष्ट असणाऱ्या प्रवाशांच्या या तिकीटांच्या निश्चितीकरणाची शक्यता वर्तवता येते.
सुट्यांच्या काळात रेल्वे प्रवासासाठी होणारी गर्दी लक्षात घेत प्रतीक्षा यादीतील प्रवाशांना तिकीटांच्या निश्चितीकरणाची शक्यता, ही यंत्रणा वर्तवते. मात्र, या सुविधेचा लाभ घेण्यासाठी प्रवाशांनी रेल्वेच्या संकेतस्थळावर नोंदणी करणे आवश्यक आहे. प्रतिक्षा यादीतील तिकीटांच्या निश्चितीकरणाच्या शक्यतांची माहिती प्रवाशांना देण्याच्या दृष्टीने ही सुविधा उपयुक्त आहे.
रेल्वे राज्यमंत्री राजेन गोहेन यांनी आज राज्यसभेत एका लेखी उत्तरात ही माहिती दिली.
M.Chopade/M.Pange/P.Malandkar
(Visitor Counter : 80
युवा व्यवहार आणि क्रीडा मंत्रालय
क्रीडा मंत्रालयाने जारी केलेल्या क्रीडाविषयक मानक प्रणालीसह ऑलिम्पिक प्रशिक्षण पुन्हा सुरू करण्याच्या निर्णयाचे जलतरणपटूंनी केले स्वागत
नवी दिल्ली, 10 ऑक्टोबर 2020
भारतीय जलतरणपटूंनी देशभरातील तरण तलाव पुन्हा सुरु करण्याच्या निर्णयाचे स्वागत केले आहे. शुक्रवारी, क्रीडा मंत्रालयाने स्पर्धात्मक जलतरणपटूंसाठी तरण तलावांचा वापर करण्याविषयी मानक प्रणाली  जारी केली आहे. केंद्रीय गृहमंत्रालयाने 30 सप्टेंबर रोजीच्या आदेशात प्रतिबंधीत क्षेत्र वगळता इतर ठिकाणचे तरणतलाव पुन्हा सुरु करण्याची परवानगी दिली होती.
भारतीय जलतरण महासंघाने पुन्हा तरणतलाव सुरु करण्याच्या निर्णयाचे स्वागत केले आहे. महासंघाचे सरचिटणीस मोनल चोकसी म्हणाले, सरकारने स्पर्धात्मक जलतरण पुन्हा सुरू करण्यास परवानगी दिल्याने आम्हाला फार आनंद झाला आहे. केंद्रीय युवा व्यवहार आणि क्रीडा मंत्रालयाने जारी केली एसओपी व्यापक आहे. खेळाडूंच्या सुरक्षिततेसाठी या मार्गदर्शक तत्त्वांचे अनुसरण करण्यास आमचे प्राधान्य असेल.
ऑलिम्पिक पात्रतेसाठी सहा भारतीय जलतरणपटूंना बी श्रेणी प्राप्त झालेल्यांपैकी एक आणि 2008 ऑलिम्पिकमध्ये सहभागी झालेला जलतरणपटू वीरधवल खाडे यांच्यासह, श्रीहरी नटराज आणि कुशाग्र रावत यांनी क्रीडा मंत्रालयाच्या निर्णयावर आनंद व्यक्त केला आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
पंतप्रधान कार्यालय
अरुणाचल प्रदेश सारख्या महान राज्यासाठी काम करून त्यांना क्षमतेची जाणीव करून देणं हा सन्मान आहे : पंतप्रधान
अरुणाचल प्रदेशातल्या विकास कामांबद्दल लोकांच्या प्रतिक्रियांना पंतप्रधानांनी दिला प्रतिसाद
पंतप्रधान नरेंद्र मोदी यांनी काल इथं विकास कामांना केलेल्या सुरुवातीनंतर लोकांनी केलेल्या कौतुकाबद्दल ट्विटरच्या माध्यमातून प्रतिसाद दिला आहे. पंतप्रधानांनी काल इटानगर इथं डोंयी पोलो विमानतळाचे उद्घाटन आणि 600 मेगावॅट क्षमतेच्या कामेंगऔष्णिक ऊर्जा केंद्राच लोकार्पण केले.
ईशान्य प्रदेशातल्या हवाई संपर्कात मोठ्या प्रमाणावर वाढ झाल्याबाबत आलेल्या प्रतिक्रियेवर पंतप्रधान म्हणाले की, “ हो, ईशान्य प्रदेशात संपर्क यंत्रणेत मोठ्या प्रमाणावर बदल झाले आहेत. यामुळे जास्त प्रमाणात पर्यटक इथ यायला चालना मिळेल, तसंच ईशान्य भारतातल्या लोकांसाठी देशाच्या इतर भागात प्रवास करणे सुकर होईल.
जेव्हा एका नागरिकानं पंतप्रधानांच्या या राज्यातल्या विकासकामांच्या कटीबद्धतेबाबत प्रशंसा केली, तेव्हा प्रतिक्रियेदाखल मोदी म्हणाले की, ‘अरुणाचल प्रदेशातली जनता ही असाधारण आहे. त्यांच्यात देशभक्तीच्या अनोख्या भावनेचं दर्शन होत. या महान राज्यासाठी काम करून त्यांना क्षमतेची जाणीव करून देणं, हा आपला सन्मान आहे.’
पंतप्रधान कार्यालय
कोविड संदर्भात भारतीय नौदलाच्या उपक्रमांचा पंतप्रधानांनी घेतला आढावा
विविध शहरात, नौदलाची रुग्णालये, जनतेसाठी खुली करण्यात येत आहेत
लक्षद्वीप आणि अंदमान आणि निकोबार बेटांवर ऑक्सिजन उपलब्धता वाढवण्यासाठी नौदलाचे सहाय्य
ऑक्सिजन कंटेनर आणि इतर सामग्रीची नौदल करत आहे परदेशातून भारतात वाहतूक
नौदलात कार्यरत वैद्यकीय कर्मचारी कोविड ड्युटी व्यवस्थापनासाठी देशात विविध ठिकाणी तैनात
नौदल प्रमुख एडमिरल करमबीर सिंग यांनी आज पंतप्रधान नरेंद्र मोदी यांची भेट घेतली.
या महामारीच्या काळात देशवासियांना सहाय्य करण्यासाठी भारतीय नौदलाने हाती घेतलेल्या विविध उपक्रमांची त्यांनी पंतप्रधानांना माहिती दिली. भारतीय नौदलाने सर्व राज्यांच्या प्रशासनांना, रुग्णालय खाटा,वाहतूक आणि अशा इतर बाबींसंदर्भात सहाय्य देऊ केल्याची माहिती त्यांनी पंतप्रधानांना दिली. विविध शहरातली नौदल रुग्णालये जनतेसाठी खुली करण्यात येत असल्याची माहीतीही त्यांनी यावेळी दिली.
नौदलात कार्यरत असणाऱ्या वैद्यकीय कर्मचाऱ्यांना कोविड ड्युटी व्यवस्थापनासाठी देशात विविध ठिकाणी तैनात करण्यात येत आहे. कोविड विषयक ड्युटीसाठी तैनात करण्यात येणाऱ्या नौदल कर्मचाऱ्यांना रणभूमी सुश्रुषा सहाय्यक प्रशिक्षण देण्यात येत आहे.
लक्षद्वीप आणि अंदमान आणि निकोबार बेटांवर, ऑक्सिजन उपलब्धता वाढवण्यासाठी नौदल करत असलेल्या सहाय्याबाबत नौदल प्रमुखांनी पंतप्रधानांना माहिती दिली.
बहारीन, कतार,कुवेत आणि सिंगापूर मधून भारतात ऑक्सिजन कंटेनर आणि इतर सामग्रीची वाहतूक करत असल्याबाबत त्यांनी पंतप्रधानांना माहिती दिली.
रेल्वे मंत्रालय
सामाजिक बांधिलकी जपत रेल्वेकडून 28 मार्च पासून 8.5 लाखाहून अधिक गरजूंना अन्नाचे वाटप
5 लाखाहून अधिक अन्न थाळ्या आयआरसीटीसीच्या किचनमधून तयार,आरपीएफकडून सुमारे 2 लाख थाळ्या तर स्वयंसेवी संस्थांकडून 1.5 लाख थाळ्याचे योगदान
नवी दिल्ली, 9 एप्रिल 2020
कोविड-19 च्या प्रादुर्भावामुळे करण्यात आलेल्या लॉक डाऊनच्या काळात,सामाजिक बांधिलकी जपत, रेल्वेने गरजूंना मोठ्या प्रमाणात अन्न वाटप सुरु केले असून गरजूंना दुपारच्या जेवणासाठी,अन्न आणि त्याबरोबरच कागदी थाळ्या आणि रात्रीच्या जेवणासाठी अन्न पाकिटे पुरवण्यात येत आहेत.आयआरसीटीसी किचनमधे, आरपीएफ आणि स्वयंसेवी संस्थांच्या योगदानातून हे अन्न तयार करण्यात येत आहे.
गरीब, निराधार, भिकारी, बालके, हमाल, स्थलांतरित मजूर, अडकलेल्या व्यक्ती आणि रेल्वे स्थानकाजवळ किंवा काही अंतरापासून अन्नासाठी आलेल्या व्यक्तींना याचे वाटप केले जाते.
रेल्वेने, आपल्या प्रयत्नांची व्याप्ती वाढवत,जिल्हा प्रशासन आणि स्वयंसेवी संस्थांशी सल्लामसलत करून, रेल्वे स्थानकांपासून दूरच्या गरजूंनाही अन्न आणि इतर सहाय्य पुरवावे या रेल्वे मंत्री पियुष गोयल यांच्या सूचना लक्षात घेऊन हे वाटप करण्यात येत आहे.
आरपीएफ, जीआरपी, विभागीय वाणिज्यिक विभाग,राज्य सरकार आणि स्वयंसेवी संस्था यांच्या मदतीने अन्नाचे वाटप करण्यात येत आहे.हे वाटप करताना सोशल डीस्टन्सिंग आणि स्वच्छतेची काळजी घेण्यात येत आहे.जिल्हा प्रशासन आणि स्वयंसेवी संस्थांच्या मदतीने,रेल्वे स्थानकांच्या आजुबाजूच्या परिसरातल्या गरजूंनाही अन्न वाटप करता यावे यासाठी, महा व्यवस्थापक, संबंधित क्षेत्र आणि विभागाचे विभागिय रेल्वे व्यवस्थापक, आयआरसीटीसी अधिकाऱ्यांच्या सातत्याने संपर्कात असतात.
28 मार्च 2020 पासून भारतीय रेल्वेने,आतापर्यंत 8.5 लाख भोजनाचे वाटप, गरीब आणि गरजूना केले आहे.
आयआरसीटीसीच्या दिल्ली, बंगळूरू, हुबळी, मुंबई सेन्ट्रल, अहमदाबाद, भुसावळ, पाटणा,गया, रांची, कटिहार, दीन दयाळ उपाध्याय नगर, बालासोर, विजयवाडा, काटपाडी, तिरूचिरापल्ली, धनबाद, गुवाहाटी, समस्तीपुर, प्रयागराज, इटारसी, चेन्गलपटू, पुणे, हाजीपुर रायपुर आणि टाटा नगर अशा उत्तर, पश्चिम, पूर्व आणि दक्षिण तसेच दक्षिण मध्य विभागातल्या बेस किचनच्या सक्रीय सहभागातून तसेच आरपीएफ, इतर सरकारी विभाग आणि स्वयंसेवी संस्थांच्या मदतीने हे अन्न वाटप केले जाते.
सुमारे 6 लाख भोजन थाळ्या आयआरसीटीसीकडून तर 2 लाख भोजन थाळ्या आरपीएफनी स्वतःच्या संसाधनातून पुरवल्या. रेल्वे संस्थांसमवेत काम करणाऱ्या स्वयंसेवी संस्थांनी सुमारे 1.5 लाख भोजन पुरवले. आयआरसीटीसी, स्वयंसेवी संस्था आणि रेल्वे सुरक्षा दलाने स्वतःच्या स्वयंपाकघरात तयर केलेले अन्न गरजूंना वाटप करण्यात आरपीएफ ची मोलाची भूमिका आहे. 28 मार्चला 74 ठिकाणाहून 5419 गरजूंना अन्न वाटप करून सुरुवात झाली त्यानंतर दररोज संख्येत वाढ झाली. 8 एप्रिलपर्यंत 313 ठिकाणी आरपीएफने, सुमारे 6 लाख गरजूंना अन्न वाटप केले.
आयआरसीटीसीने, 2019-20 च्या सीएसआर निधीतून 1.5 कोटी, 2020-21 च्या सीएसआर निधीतून 6.5 कोटी तर 12 कोटी रुपयांची देणगी असे, 20 कोटी रुपये पीएम केअर्स निधीत जमा केले आहेत.
कोविड-19 चा प्रसार रोखण्यासाठी लागू करण्यात आलेल्या लॉक डाऊनच्या काळात गरजूंना, अन्न पुरवण्यासाठी, भारतीय रेल्वे पूर्णतः तयार आहे. अन्नधान्य आणि इतर साहित्याचा पुरेसा साठा ठेवण्यात येत आहे.
B.Gokhale/N.Chitale/P.Malandkar
(
पंतप्रधान कार्यालय
पंतप्रधानांचा मध्यप्रदेशातील पथ विक्रेत्यांशी 9 सप्टेंबर रोजी `स्वनिधी संवाद`
पंतप्रधान श्री नरेंद्र मोदी 9 सप्टेंबर 2020 रोजी मध्यप्रदेश येथील पथ विक्रेत्यांशी `स्वनिधी संवाद` साधणार आहेत.
कोविड – 19 मुळे व्यवसायावर परिणाम झालेल्या रस्त्यावरील विक्रेत्यांची उपजीविका पूर्ववत करण्यासाठी भारत सरकारने पीएम स्वनिधी योजना 1 जून 2020 रोजी सुरू केली.
मध्यप्रदेश मध्ये अशा 4.5 लाख रस्त्यावरील विक्रेत्यांनी  आपली नोंदणी केली, 4 लाखाहून अधिक विक्रेत्यांना ओळख आणि विक्रेत्याचे प्रमाणपत्र देण्यात आले आहे. 2.45 लाख पात्र लाभार्थ्यांचे अर्ज पोर्टलमार्फत बँकांना सादर करण्यात आले आहेत, त्यापैकी 1.4 लाख विक्रेत्यांना 140 कोटी रुपये देण्यात आले आहेत. एकूण प्राप्त केलेल्या अर्जांपैकी मध्यप्रदेश हे राज्य प्रथम क्रमांकावर आहे, पहिले राज्य आहे, याच राज्यातून 47 टक्के अर्ज येत आहेत. राज्यातील योजनेच्या लाभार्थींसाठी सार्वजनिक ठिकाणी कार्यक्रम पाहण्याची सोय 378 नगरपालिकांमधील एलईडी स्क्रीनद्वारे करण्यात आली आहे.
हा कार्यक्रम वेबकास्टच्या माध्यमातून प्रदर्शित केला जाणार आहे, ज्याच्याठी पूर्व नोंदणी माय-गव्ह  च्या https://pmevents.ncog.gov.in/ या लिंकवर केली जात आहे.
मध्यप्रदेशचे मुख्यमंत्री, श्री शिवराज सिंह चौहान, देखील व्हिडिओ कॉन्फरन्सिंगच्या माध्यमातून या कार्यक्रमात सहभागी होणार आहेत.
........
M.Iyangar/S.Shaikh/P.Kor
माहिती आणि प्रसारण मंत्रालय
कोविड 19 संदर्भात नवीन सूचना जाहीर
(नवी दिल्ली, 19 मार्च 2020
कोविड 19 संदर्भात नवीन सूचना जाहीर झाल्या असून त्या खालीलप्रमाणे -
- 22 मार्चपासून एक आठवडा कोणतेही नियोजित आंतरराष्ट्रीय व्यावसायिक विमान भारतात येण्यास परवानगी नाही.
- राज्य सरकारांनी अधिसूचना काढून 65 वर्षांवरील व्यक्तींना घराबाहेर  पडू नये, असा सल्ला द्यावा.
- त्याचप्रमाणे 10 वर्षाखालील मुलामुलींना घराबाहेर पडू देऊ नये.
-रेल्वे आणि हवाई वाहतूक विभागाने सर्व प्रकारच्या प्रवासी सवलती रद्द कराव्या, 
-राज्य सरकारांनी खासगी क्षेत्राला घरुन काम करण्याची मूभा द्यावी.
- गर्दी टाळण्यासाठी केंद्र सरकारी कर्मचाऱ्यांना आठवड्याआड व वेगळ्या वेळांमध्ये कार्यालयात हजर राहण्याची सूचना.
B.Gokhale/P.Kor